paragraph_text: Koliko je stara ukrajinska tradicija izrade vyšyvanki, govore i njezini pronađeni arheološki primjerci (dokumentirani izvori) koji ukazuju da ona potječe još iz razdoblja predkršćanstva, prije nastanka srednjovjekovne države Kijevske Rusi. Danas o vyšyvankama postoji niz profesionalne literature u kojoj je napisan tijek njezina povijesna razvoja, način izrade i mogućnosti primjene kod profesionalnih dizajnera u suvremenom svijetu. Vyšyvanka se uz ukrajinski šal «Rušnyk» (ukr. Рушник) često može primijetiti na ulicama ukrajinskih gradova.